8. ΝΟΜΟΘΕΤ. ΔΙΑΤΑΓΜΑ υπ’ αριθ. 1593 της 7 Ιουλ./7 Αυγ. 1942 Περί τροποποιήσεως και συμπληρώσεως των περί της Χαροκοπείου Οικοκυρικής Σχολής ισχυουσών διατάξεων. Άρθρ.1.-1.Διδάσκαλοι ή καθηγηταί των τεχνικών μαθημάτων υπηρετούντες κατά την ισχύν του παρόντος Ν.Δ/τος εν τη Χαροκοπείω Οικοκυρική Σχολή και κεκτημένοι πτυχίον του Μορφωτικού Τμήματος της Ανωτάτης Σχολής Καλών Τεχνών ή πτυχίου της Ανωτάτης Σχολής Καλών Τεχνών κατόπιν επταετούς εν αυτή φοιτήσεως και υπερπενταετή ευδόκιμον υπηρεσίαν Δημοσίου Εκπαιδετυικού λειτουργού, διαβαθμίζονται εις τον βαθμόν του Τμηματάρχου β΄ τάξεως. 2.Καθηγηταί των Τεχνικών μαθημάτων υπηρετούντες εν τη Χαροκοπείω Οικοκυρική Σχολή μετά εξαετή ευδόκιμον υπηρεσίαν εν τω βαθμώ του Τμηματάρχου β΄ τάξεως δύνανται να προαχθώσι εις τον βαθμόν του Τμηματάρχου α΄ τάξεως. 3.Καθηγήτριαι των Οικοκυρικών μαθημάτων υπηρετούσαι εν τη αυτή ως άνω σχολή δύνανται να προάγωνται εις το βαθμόν του τμηματάρχου α΄ τάξεως μετά εξαετή ευδόκιμον υπηρεσίαν εις τον βαθμόν του τμηματάρχου β΄ τάξεως ή εάν κέκτηνται τον βαθμόν του τμηματάρχου β΄ τάξεως και υπερδεκαετή υπηρεσίαν τακτικού ή εκτάκτου εκπαιδευτικού λειτουργού εν τη Χαροκοπείω Οικοκυρική Σχολή και εν διδασκαλείω Οικοκυρικής Εκπαιδεύσεως. Σύμφωνα με την παρ. 3 άρθρ. 91 Νόμ. 1566/1985 (ΦΕΚ Α΄ 167) (Τόμ. 32, σελ. 116, 303) στο εκπ/κό προσωπικό της άνω Χαροκοπείου Σχολής κατατάσσεται το Εκπ/κό προσωπικό της Ανωτάτης Σχολής Οικιακής Οικονομίας Χανίων «Αριάδνη» και της πρότυπης Σχολής της μετά τη μετατροπή της άνω πρότυπης Σχολής σε Επαγγελματική Σχολή. Άρθρ.2.-Προς καλλιέργειαν του παρά τη Χαροκοπείω Οικοκυρική Σχολή αγροκηπίου διορίζεται δι’ Υπουργικής αποφάσεως είς κηπουρός επί βαθμώ και μισθώ κλητήρος α΄ τάξεως. Άρθρ.3.-1.Καταργείται η δια της παρ. 1 του αρθρ. 4 του Νόμ. 6205 συσταθείσα θέσις διδασκάλου ή δευτεροβαθμίου καθηγητού ή διδασκαλίσσης της Ωδικής εν τη Χαροκοπείω Οικοκυρική Σχολή και αντ’ αυτής συνιστάται θέσις καθηγητού των Γεωπονικών μαθημάτων πληρουμένη δια μεταθέσεως κατά τας κειμένας διατάξεις. (Αντί για τη σελ. 471(α) Σελ. 471(β) Τεύχος Η22-Σελ. 79 Οικοκυρικές Σχολές 32.Ε.γ.6-8 2.Η εις την δια της προηγουμένης παραγράφου καταργουμένην θέσιν υπηρετούσα διδασκάλισσα της Ωδικής μετατίθεται κατά τας περί μεταθέσεων του διδακτικού προσωπικού της Χαροκοπείου Σχολής ισχυούσας διατάξεις εις ετέραν ανάλογον κενήν θέσιν σχολείου Μέσης Εκπαιδεύσεως του μαθήματος της Ωδικής διδασκομένου εφ’ εξής εν τη Σχολή ταύτη υπό τινος Εκπαιδευτικού λειτουργού της ειδικότητος ταύτης εκ των υπηρετούντων εις έτερα δημόσια σχολεία. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 